Hej Bolius


Vi har et ret stort hus og påtænker at indrette en lille lejlighed (ca 60 kvm) på 1.sal.


Hvem skal vi spørge?


Hvordan bestemmes huslejen?


Kan vi udforme en huslejekontrakt, så vi altid kan sige lejerne op?


Er der nogle fælder, vi skal passe på?


Vh Eva


Huset blevet for stort - kan vi indrette og udleje lejlighed på 1. sal?
Hej Eva  
  
Det skal i have tilladelse til i kommunen, det gælder både det at få tilladelse til at opdele huset i 2 separate boliger - og de byggearbejder det vil medføre.   
  
Hvis i får tilladelse til opdelingen vil der afhængigt af forholdene i den konkrete bygning være krav til adgangsforhold, brandadskillelse og andet der skal opfyldes - og disse byggearbejder vil skulle opfylde kravene i bygningsreglementet, og kræve at i får en byggetilladelse inden arbejdet påbegyndes.


Så start med at henvende jer i kommunens byggesagsafdeling.


I skal så være opmærksomme på at hvis i udlejer en lejlighed  er det lejelovens bestemmelser der gælder og det kan være meget vanskeligt senere at opsige lejerne.  
  
Som du kan læse i Advokatens svar til en uheldig husejer her: [Desperat udlejer: Hvordan kommer jeg af med lejerne i kælderen](https://www.bolius.dk/desperat-udlejer-hvordan-kommer-jeg-af-med-lejerne-i-kaelderen-20960/ "Hvordan")

 

